唔少人都話生女等於將來多個仔,相反生仔就會少個仔,深水埗區議員鄭泳舜(Vincent)亦都深明呢個道理,仲已經預示到將來孤伶伶,話要約定立法會議員陳恒鑌(Ben),搞乜咁灰呀?
阿Ben就話已經同太太做定心理準備,指將來只得佢哋兩個相依為命,因為仔女大咗唔黐家。但Vincent聽到就好大反應,話女仔先會照顧屋企,所以生咗三個仔嘅佢先慘囉!
Vincent其後仲大爆金句,稱「生女上酒樓,生仔榕樹頭」,所以咪話已經預咗將來要去榕樹頭,阿Ben聽到就即刻應約,話預埋佢嗰份,兩位阿伯一齊去喎。不過,阿Ben有仔又有女湊夠個好字,應該唔使去榕樹頭喎,唔好口輕輕亂應承人先得o架!